BG
8.9.2023 г.
Официален вестник на Европейския съюз
L 222/209
— за влакови съставни единици, оценявани в неделима(и) или предварително установена(и) композиция (и), имащи 20 или повече на брой оси, изчислената стойност на сцеплението колело/релса при състояние на натоварване „минимално натоварване“ се допуска да е по-голяма от 0,15, но не трябва да надхвърля 0,17.
Забележка: За случая на „нормално натоварване“ няма изключения; граничната стойност 0,15 винаги е в сила.
Този минимален брой на осите може да бъде намален до 16 оси ако изпитването, изисквано съгласно точка 4.2.4.6.2 във връзка с действието на системата за защита срещу приплъзване на колелата, се извършва за случая „минимално натоварване“ и резултатът от него е положителен.
В скоростния интервал > 250 km/h и < = 350 km/h горепосочените три гранични стойности се намаляват линейно, за да достигнат до 0,05 при 350 km/h.
2)
Горното изискване се прилага също така за пряката команда за спиране, описана в точка 4.2.4.4.3.
3)
Във връзка с изчисляването на действието на спирачката за застопоряване при спряло състояние, проектът на дадена влакова съставна единица не трябва да се базира на сцепление колело/релса, по-високо от 0,12.
4)
Тези гранични стойности на сцеплението колело/релса се проверяват чрез изчисление с най-малкия диаметър на колелото и при 3-те състояния на натоварване, разгледани в точка 4.2.4.5.2.
Всички стойности на сцеплението се закръгляват до втория знак след десетичната запетая.“;
50)
Точка 4.2.4.6.2 се заменя със следното: „4.2.4.6.2.
Защита срещу хлъзгане на колелата (WSP) 1)
Системата за защита срещу приплъзване на колелата (ЗПК) представлява система, която е проектирана да използва по най-добрия начин наличното сцепление чрез контролирано намаляване и възстановяване на спирачната сила, за да се предотвратява блокиране и неконтролирано приплъзване на колелата, като по този начин бъдат сведени до минимум както удължаването на спирачния път, така и възможните увреждания на колелата.
Изисквания за наличието и използването на система за ЗПК във влаковата съставна единица: 2)
Влаковите съставни единици, проектирани за максимална експлоатационна скорост, по-голяма от 150 km/h, трябва да имат система за защита срещу приплъзване на колелата.
3)
Влаковите съставни единици, оборудвани със спирачки, действащи върху бандажа на колелата, и които имат спирачно действие, базиращо се в скоростния интервал > 30 km/h на изчислено сцепление колело/релса, по-голямо от 0,12, трябва да имат система за защита срещу приплъзване на колелата.
Влаковите съставни единици, които не са оборудвани със спирачки, действащи върху бандажа на колелата, и които имат спирачно действие, базиращо се в скоростния интервал > 30 km/h на изчислено сцепление колело/релса по-голямо от 0,11, трябва да имат система за защита срещу приплъзване на колелата.
4)
Посоченото по-горе изискване за система за защита срещу приплъзване на колелата се отнася за двата спирачни режима: аварийно спиране и работно спиране.
То се отнася също и за системата за електродинамично спиране, която е част от работната спирачка и може да бъде част от аварийната спирачка (вж. точка 4.2.4.7).
Изисквания за действието на системата за ЗПК: 5)
За влаковите съставни единици, оборудвани със система за електродинамично спиране, системата за ЗПК (ако има такава в съответствие с горната точка) трябва да контролира електродинамичната спирачна сила; ако подобна система за ЗПК липсва, електродинамичната спирачна сила трябва да се задържа или ограничава, за да не доведе до необходимост от сцепление колело/релса, по-голямо от 0,15.
6)
Системата за защита срещу приплъзване на колелата трябва да се проектира в съответствие със спецификацията, посочена в допълнение Й-1, пореден номер [15]; процедурата за оценка на съответствието е определена в точка 6.1.3.2.
7)
Изисквания за работни показатели на нивото на влакова съставна единица: Ако дадена влакова съставна единица е оборудвана със система за ЗПК, необходимо е да се проведе изпитване, за да се провери действието на системата за ЗПК, когато е монтирана във влаковата съставна единица (максимално удължаване на спирачния път в сравнение със спирачния път върху сухи релси); процедурата за оценка на съответствието е определена в точка 6.2.3.10.
Съответните елементи на системата за защита срещу приплъзване на колелата се вземат предвид при анализа на безопасност на аварийната спирачна функция, изисквана в точка 4.2.4.2.2.